Južnjački pravni centar za siromašne
Južnjački pravni centar za siromašne (, SPLC) je američka neprofitna organizacija za građanska prava. Postala je međunarodno poznata po svojim pravnim pobedama protiv grupa belih supremacista, pravnom zastupanju žrtava grupa za širenje mržnje i monitoringu ovih grupa. Centar takođe organizuje edukativne programe čiji je cilj promocija tolerancije.

Centar klasifikuje kao grupe za širenje mržnje one organizacije koje omalovažavaju ili napadaju cele društvene grupe, pripisujući im atribute koji su van njihove kontrole.

Centar su 1971. osnovali Moris Dis i Džo Levin. Centar se u početku fokusirao na sudske predmete u kojima su tražili odštetu za žrtve maltretiranja raznih ekstremnih grupa, prvenstveno Kju-kluks-klana i drugih grupa belih supremacista, a vremenom se počeo baviti i drugim pitanjima, kao što su rasna segregacija i diskriminacija i odvojenost države i crkve.

Centar ne prihvata vladina sredstva, niti naplaćuje svoje usluge klijentima. Takođe ne uzima ni udeo u sudski dodeljenim nadoknadama njegovim klijentima. Njegov rad se finansira isključivo donacijama, iako su same donacije i finansiranje centra predmet kontroverzi.

Reference

Literatura 
 
 Dees, Morris, and Steve Fiffer. 1991. A Season for Justice: The Life and Times of Civil Rights Lawyer Morris Dees. New York: Charles Scribner's Sons. 
 Dees, Morris, and Steve Fiffer. 1993. Hate on Trial: The Case Against America's Most Dangerous Neo-Nazi. New York: Villard Books. .
 Fleming, Maria, ed. 2001. A Place At The Table: Struggles for Equality in America. New York: Oxford University Press in association with the Southern Poverty Law Center
 Hall, Dave, Tym Burkey and Katherine M. Ramsland. 2008. Into the Devil’s Den. New York: Ballantine. .
 Day, Katie (January 21, 2010) "Southern Poverty Law Center ". Encyclopedia of Alabama online

Spoljašnje veze 
 Zvanični sajt
 „Hatewatch“, Zvanični sajt/blog
 „Intelligence Report“, Zvanični sajt 
 „Tolerance.org“, Zvanični sajt

Nastanci 1971.
Nevladine organizacije
Neprofitne organizacije
Američke organizacije